De la an la an se schimbă tendințele economice. Tocmai de aceea Patronatul European al Femeilor de Afaceri a organizat o conferință pe această temă. Mai exact, conferința "Tendințe Economice 2024", parte a proiectului național "România Viitorului" aduce în discuție o perspectivă dinamică, bazată pe analiza a trei piloni importanți de dezvoltare la nivel național: macroeconomie, energie și antreprenoriat. Imaginea de ansamblu asupra afacerilor din România, va fi conturată împreună cu specialiști din cele trei sectoare de activitate, pentru a identifica oportunitățile și riscurile asociate pentru ca România să aibă o creștere sustenabilă pe termen lung.
"Suntem într-o epocă în care schimbările tehnologice și cerințele pieței globale ne pun în fața unei provocări importante: să evoluăm continuu și să adoptăm o nouă abordare în afaceri. Această abordare nu se rezumă doar la adaptare, ci la inovare, la identificarea și implementarea soluțiilor care să ne aducă în fruntea unui mediu economic dinamic și competitiv. Prin colaborare și viziune comună, putem transforma aceste tendințe economice în oportunități tangibile pentru fiecare actor din mediul de afaceri", este de părere președinta Patronatului European al Femeilor de Afaceri PEFA, Andreea Negru, organizator al evenimentului din data de 21 martie, de la ora 10.00, la Banca Națională a României.
La rândul său, prim-vicepreședinta PEFA, Lorena Stoian, consideră că "Prin crearea unui ecosistem favorabil antreprenoriatului și inovației, putem stimula creșterea economică și crearea de locuri de muncă în domenii de viitor. În această direcție, încurajez schimbul de idei și experiențe între participanții prezenți la eveniment, pentru a identifica cele mai bune practici și a le adapta la specificul pieței noastre locale. Ne dorim să folosim această conferință pentru a contura, împreună, direcția către un viitor prosper pentru afacerile din România".
Evenimentul este organizat de Patronatul European al Femeilor de Afaceri PEFA împreună cu Asociația pentru Dezvoltarea Antreprenoriatului Autohton ADAA.